Nr. L 40/12 De Europæiske Fællesskabers Tidende 10. 2. 87 KOMMISSIONENS FORORDNING (EØF) Nr. 395/87 af 9. februar 1987 om indgåelse af forarbejdningskontrakter for visse appelsinsorter i Spanien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2601/69 af 18. december 1969 om særlige foranstaltninger med henblik på at fremme muligheden for forarbejdning af visse appelsinsorter (!), senest ændret ved forording (EØF) nr. 987/84 ?, særlig artikel 3, stk 2, og ud fra følgende betragtninger : I artikel 7, stk. 1, i Kommissionens forordning (EØF) nr. 1562/85 af 7. juni 1985 om gennemførelsesbestemmelser til foranstaltningerne til fremme af forarbejdning af appel- siner og afsætning af produkter forarbejdet på basis af citroner (?), senest ændret ved forordning (EØF) nr. 1715/86 (1), bestemmes at forarbejdningskontrakter for appelsiner til industrien skal være indgået inden den 20. januar ; de spanske producenter og forarbejdningsvirksomheder har indtil den 20. januar 1987 kun kunnet indgå kon- trakter for små mængder appelsiner ; i Spanien omfatter kontrakterne vedrørende appelsiner af sorten »bianca comune« og blodappelsinsorter kun henholdsvis 40 % og 25 % af de mængder, for hvilke der kan ydes forarbejd- ningsstøtte, jf. de mængder, der er fastsat i artikel 119, nr. 4, i akten vedrørende Spaniens og Portugals tiltrædelse ; efter anmodning fra de spanske myndigheder bør disse bemyndiges til at forlænge fristen for indgåelse af forar- bejdningskontrakter for nævnte sorter ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Frugt og Grønsager — . UDSTEDT FØLGENDE FORORDNING : Artikel 1 Spanien bemyndiges til at fastsætte sidste frist for indgå- else af kontrakter mellem appelsinproducenter og -forar- bejdningsvirksomheder til den 28. februar 1987, for så vidt angår appelsiner af sorten »bianca comune«, og til den 31. marts 1987 for så vidt angår blodappelsinsorter. Artikel 2 Denne forordning træder i kraft på dagen for offentliggø- rtelsen i De Europætske Fællesskabers Tidende. Den anvendes fra den 21. januar 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. februar 1987. ()) EFT nr. L 324 af 27. 12. 1969, s. 1. () EFT nr. L 103 af 16. 4. 1984, s. 10. () EFT nr. L 152 af 11. 6. 1985, s. 5. () EFT nr. L 149 af 3. 6. 1986, s. 19. På Kommissionens vegne Frans ANDRIESSEN Næstformand